6. โครงการในอนาคต

6.1 โครงการในอนาคต

6.1.1. สายการผลิตแผ่นฟิล์ม PET ชนิดหนา – ประเทศไทย

เมื่อเดือนกุมภาพันธ์ 2554 คณะกรรมการบริษัทมีมติอนุมัติให้ทำการลงทุนในสายการผลิตแผ่นฟิล์ม
PET ชนิดหนาพร้อมกับโรงงานผลิตเม็ดพลาสติกด้วยกระบวนการแบบ Batch
ซึ่งขณะนี้อยู่ในระหว่างดำเนินการตามโครงการ โดยใช้บางส่วนของที่ดินแปลงใหม่ซึ่งซื้อในปี 2553
ตั้งอยู่ใกล้กับโรงงานปัจจุบันในนิคมอุตสาหกรรมสยามอีสเทิร์นอินดัสเตรียลพาร์ค

รายละเอียดโครงการ

-   เงินลงทุนในโครงการทั้งหมดเท่ากับประมาณ 90 ล้านเหรียญสหรัฐ ซึ่งรวมเงินทุนหมุนเวียน

-   สายแผ่นฟิล์ม PET ชนิดหนามีความกว้าง 5.9 เมตร และมีกำลังการผลิตประมาณ 28,800
    ตันต่อปี

-   สายการผลิตเม็ดพลาสติกด้วยกระบวนการแบบ Batch มีกำลังการผลิตประมาณ 28,000
    ตันต่อปี

-   ขนาดความหนาของแผ่นฟิล์ม PET จากสายการผลิตใหม่นี้จะอยู่ระหว่าง 23-350 ไมครอน

-   แหล่งที่มาของเงินลงทุนในโครงการจะมาจากเงินกู้ยืมระยะยาวจำนวน 60
    ล้านเหรียญสหรัฐส่วนที่เหลือจะมาจากกระแสเงินสดภายในกิจการของบริษัทเอง และ/หรือ
    บริษัทย่อย

-   การผลิตเชิงพาณิชย์ของโครงการคาดว่าจะเริ่มในไตรมาส 1 ปีบัญชี 2556-57

  เหตุผลในการลงทุน

  โพลีเพล็กซ์เป็นผู้ผลิตและจำหน่ายแผ่นฟิล์ม PET
  ชนิดบางซึ่งเป็นที่เชื่อถือของอุตสาหกรรมแปรรูปรายใหญ่เกือบทุกรายในตลาดสำคัญๆทั่วโลก
  ในช่วงที่ผ่านมา มีการเปลี่ยนแปลงเชิงโครงสร้างของอุตสาหกรรมแผ่นฟิล์ม PET
  เกิดขึ้นหลายครั้ง ผู้ผลิตแผ่นฟิล์ม PET
  รายใหญ่บางรายเร่งเคลื่อนย้ายจากเซ็กเมนต์คอมมอดิตี้ที่มีการแข่งขันสูงในธุรกิจบรรจุภัณฑ์
  (แผ่นฟิล์มบาง) และ อุตสาหกรรม (แผ่น ฟิล์มบางและหนาดั้งเดิม)
  ไปยังเซ็กเมนต์อุปกรณ์ไฟฟ้า/อิเล็กทรอนิกส์ (การใช้แผ่นฟิล์มชนิดหนาใหม่) –
  ซึ่งเป็นกลยุทธ์การปรับวางตำแหน่งใหม่ที่ช่วยเพิ่มอำนาจการแข่งขัน
  จากการดำเนินโครงการแผ่นฟิล์ม PET ชนิดหนาดังกล่าว บริษัทจะได้รับประโยชน์ดังต่อไปนี้

-   กระจายความเสี่ยงจากเซ็กเมนต์บรรจุภัณฑ์ไปยังเซ็กเมนต์อุตสาหกรรมแผ่นฟิล์มชนิดหนาให้อัตรากำไรสูงและเป็นธุรกิจที่มีความมั่นคงมากกว่า
    ซึ่งช่วยลดความเสี่ยงจากความผันผวนของรายได้

-   ทำให้บริษัทสามารถสนองความต้องการใช้แผ่นฟิล์ม PET
    ชนิดหนาสำหรับสายการผลิตแผ่นฟิล์มเคลือบอัดขึ้นรูปและสายการผลิตแผ่นฟิล์มเคลือบซิลิโคน(ที่มีอยู่ในประเทศไทย)จากภายในบริษัทเอง

-   ทำให้เป็นที่รู้จักมากขึ้นในตลาดเอเชียตะวันออกเฉียงเหนือ (ญี่ปุ่น เกาหลี ไต้หวัน)
    ซึ่งเป็นตลาดใหญ่สำหรับแผ่นฟิล์มหนาดั้งเดิม

-   เป็นการใช้ประโยชน์จากเครือข่ายการขายและการจัดจำหน่ายที่มีอยู่ในปัจจุบันอย่างเต็มที่

-   ช่วยเสริมศักยภาพการแข่งขันด้านต้นทุน –
    เนื่องจากเป็นส่วนหนึ่งของฐานการผลิตขนาดใหญ่อันเป็นการช่วยลด

    -   ต้นทุนเงินทุน

    -   ค่าใช้จ่ายในการดำเนินงาน – พนักงาน บริการที่ใช้ร่วมกัน ค่าใช้จ่ายในการขาย
        และการบริหารทั่วไป เป็นต้น

  ความคืบหน้าของโครงการ

  []

-   บริษัทได้ลงนามสัญญาเงินกู้ระยะยาวจำนวน 60
    ล้านเหรียญสหรัฐโดยเป็นส่วนหนึ่งของเงินลงทุนในโครงการ อย่างไรก็ตาม ณ 31 พฤษภาคม
    2555 บริษัทยังไม่ได้มีการเบิกเงินกู้แต่อย่างใด

-   ได้มีการลงนามสัญญาซื้อเครื่องจักรที่สำคัญๆ
    คาดว่าเครื่องจักรจะเริ่มส่งมอบได้ในช่วงครึ่งปีหลังปีบัญชี 2555-56

-   งานโยธาการก่อสร้างได้เริ่มแล้ว ส่วนงานไฟฟ้า/เครื่องกลคาดว่าจะเริ่มต้นภายในไตรมาส 2
    ปีบัญชี 2555-56

-   บริษัทได้รับการอนุมัติการส่งเสริมการลงทุนจาก BOI แล้ว
    บัตรส่งเสริมการลงทุนจากคณะกรรมการจะได้รับในภายหลัง

6.1.2. สายการผลิตแผ่นฟิล์ม PET ชนิดบาง – สหรัฐอเมริกา

ในเดือนพฤษภาคม 2554 การย้ายสายการผลิตแผ่นฟิล์ม PET
ชนิดบางส่วนขยายไปยังสหรัฐอเมริกาแทนที่จะเป็นตุรกีตามที่ได้กำหนดไว้เดิมได้รับอนุมัติจากคณะกรรมการบริษัท
ต่อมาในเดือนกรกฎาคม 2554 คณะกรรมการได้อนุมัติการลงทุนในสายการผลิตเม็ดพลาสติก PET
ควบคู่ไปกับสายการผลิตแผ่นฟิล์ม PET ชนิดบางที่ได้รับอนุมัติเดิม
ขณะนี้โครงการอยู่ระหว่างการดำเนินการตามโครงการ ณ ที่ตั้งในเมืองดีเคเตอร์ รัฐอลาบามา
สหรัฐอเมริกา

รายละเอียดโครงการ

-   เงินลงทุนในโครงการทั้งหมดคาดว่าเท่ากับประมาณ 125 ล้านเหรียญสหรัฐ
    ซึ่งรวมเงินทุนหมุนเวียน

-   โครงการประกอบด้วยสายการผลิตแผ่นฟิล์ม PET ชนิดบาง ขนาดความกว้าง 8.7 เมตร
    และมีกำลังการผลิตประมาณ 31,000 ตันต่อปี สายการผลิตเม็ดพลาสติก PET กำลังการผลิต
    57,600 ตันต่อปี และสายการผลิตแผ่นฟิล์มเคลือบอลูมิเนียมความเร็วสูงขนาดกว้าง 2.85
    เมตร มีกำลังการผลิตประมาณ 8,600 ตันต่อปี

-   การลงทุนนี้ดำเนินการในนามบริษัทจัดตั้งใหม่ในสหรัฐอเมริกา –โพลีเพล็กซ์ ยูเอสเอ
    แอลแอลซี ซึ่งถือหุ้นร้อยละ 100 โดยบริษัทใหม่อีกแห่งหนึ่ง – โพลีเพล็กซ์ อเมริกา โฮลดิ้ง
    จำกัด ซึ่งถือหุ้นร้อยละ 100 โดย โพลีเพล็กซ์ (ประเทศไทย) จำกัด (มหาชน)

-   แหล่งที่มาของเงินลงทุนในโครงการจะมาจากเงินกู้ยืมระยะยาวจำนวน 75 ล้านเหรียญสหรัฐ
    ส่วนที่เหลือจะมาจากกระแสเงินสดภายในกิจการของบริษัทเอง และ/หรือ บริษัทย่อย

-   การผลิตเชิงพาณิชย์ของโครงการคาดว่าจะเริ่มในไตรมาส 4 ปีบัญชี 2555-56

  เหตุผลในการลงทุน

โพลีเพล็กซ์มีส่วนแบ่งตลาดในทวีปอเมริกาเพิ่มสูงขึ้นอย่างมีนัยสำคัญหลังจากที่ได้ซื้อบริษัทเทรดดิ้งในสหรัฐอเมริกาเมื่อเดือนมกราคม
2549 การที่ผู้ผลิตแผ่นฟิล์ม PET
ชนิดบางในสหรัฐอเมริกาต่างหันจากธุรกิจบรรจุภัณฑ์มามุ่งสนองความต้องการใช้ในอุตสาหกรรมและเครื่องใช้ไฟฟ้าในตลาดบนมากขึ้น
รวมทั้งไม่มีกำลังการผลิตใหม่เพิ่มขึ้นในสหรัฐอเมริกา
ทำให้มีช่องว่างให้โพลีเพล็กซ์สามารถเพิ่มส่วนแบ่งตลาดในสหรัฐอเมริกาได้ ทั้งนี้
บริษัทได้ประเมินทางเลือกระหว่างการสนองความต้องการตลาดสหรัฐอเมริกาจากแหล่งผลิตเดิมกับการจัดตั้งฐานการผลิตใหม่ในสหรัฐอเมริกา
บริษัทเห็นว่าการมีทำเลในประเทศหากมองในระยะยาวจะช่วยให้มีศักยภาพในการแข่งขันสูงขึ้นเมื่อเทียบกับฐานการผลิตนอกประเทศเนื่องจากเหตุผลต่อไปนี้

-   การอยู่ใกล้ตลาดทำให้สามารถลดเวลาในกระบวนการทั้งหมด การขนส่งเร็วขึ้น
    รวมทั้งยังเป็นการสร้างความแตกต่างให้เกิดขึ้นได้ในสายตาของลูกค้า
    นอกจากนี้ยังช่วยบริษัทลดค่าลอจิสติกส์ ค่าขนส่ง รวมทั้งลดภาระเงินทุนหมุนเวียน

-   วัตถุดิบทั้งสองชนิด คือ PTA และ MEG มีปริมาณส่วนเกินในอเมริกาเหนือ
    รวมทั้งมีความเป็นไปได้ที่จะมีแหล่งในที่แห่งเดียวกันด้วย
    ซึ่งจะช่วยให้เกิดการประหยัดต้นทุนค่าใช้จ่าย

-   ช่วยลด/ขจัดความเสี่ยงในเรื่องมาตรการตอบโต้ทางการค้าอย่าง AD/CVD ได้อย่างมีนัยสำคัญ

-   การมีฐานการผลิตเพิ่มยังช่วยกระจายความเสี่ยงของธุรกิจโดยรวมอีกด้วย

6.1.3. สายการผลิตแผ่นฟิล์ม Blown PP – ประเทศไทย

ในเดือนกรกฎาคม 2554 โครงการแผ่นฟิล์ม Blown PP ได้รับการอนุมัติจากคณะกรรมการบริษัท
ขณะนี้โครงการกำลังดำเนินการลงทุนบนที่ดินเดียวกันในนิคมอุตสาหกรรมสยามอีสเทิร์นอินดัส
เตรียลพาร์ค

รายละเอียดโครงการ

-   เงินลงทุนในโครงการทั้งหมดคาดว่าเท่ากับประมาณ 10 ล้านเหรียญสหรัฐ
    ซึ่งรวมเงินทุนหมุนเวียน

-   บริษัทได้ลงนามสัญญาเงินกู้ระยะยาวจำนวน 7 ล้านเหรียญสหรัฐเพื่อลงทุนในโครงการ
    อย่างไรก็ตาม ณ 31 พฤษภาคม 2555 บริษัทยังไม่ได้มีการเบิกเงินกู้แต่อย่างใด

-   กำลังการผลิตแผ่นฟิล์ม Blown PP จะเท่ากับ 4,645 ตันต่อปี

-   แผ่นฟิล์มที่ผลิตได้จะใช้เพื่อป้อนสายเคลือบซิลิโคนโดยเฉพาะ
    เพื่อยกระดับการใช้กำลังการผลิตให้ดีขึ้นและขยายประเภทผลิตภัณฑ์ให้แก่สายเคลือบซิลิโคนด้วย

-   ได้รับการอนุมัติจาก BOI สำหรับโครงการนี้แล้ว
    โดยแก้ไขการอนุมัติสายการผลิตแผ่นฟิล์มเคลือบซิลิโคนให้รวมการผลิตแผ่นฟิล์ม Blown PP
    ที่ใช้เป็นแผ่นฟิล์มพื้นฐานการผลิตด้วย

-   คาดว่าจะเริ่มการผลิตเชิงพาณิชย์ราวไตรมาส 1 ปีบัญชี 2556-57

6.1.4. สายการผลิตแผ่นฟิล์มเคลือบอัดขึ้นรูปสายที่สอง – ประเทศไทย

ในเดือนพฤศจิกายน 2554
คณะกรรมการบริษัทได้อนุมัติโครงการสายการผลิตแผ่นฟิล์มเคลือบอัดขึ้นรูปสายที่สอง
ขณะนี้โครงการกำลังดำเนินการลงทุนบนที่ดินเดียวกันกับสายการผลิตที่หนึ่งในนิคมอุตสาหกรรมสยามอีสเทิร์นอินดัสเตรียลพาร์ค

รายละเอียดโครงการ

-   เงินลงทุนในโครงการทั้งหมดคาดว่าเท่ากับประมาณ 13 ล้านเหรียญสหรัฐ
    ซึ่งรวมเงินทุนหมุนเวียน

-   บริษัทมีแผนงานที่จะขอเงินกู้ระยะยาวจำนวน 8 ล้านเหรียญสหรัฐเพื่อลงทุนในโครงการ
    โดยเงินลงทุนส่วนที่เหลือจะมาจากเงินคงค้างภายในของบริษัท

-   กำลังการผลิตต่อปีจะเท่ากับ 215 ล้านตารางเมตร ซึ่งสูงกว่ากำลังผลิตของสายที่สองซึ่งอยู่ที่
    150 ล้านตารางเมตรต่อปี

-   คาดว่าจะเริ่มการผลิตเชิงพาณิชย์ราวไตรมาส 1 ปีบัญชี 2556-57

-   ตลาดเป้าหมายของโครงการนี้คือสหรัฐอเมริกาและยุโรป

-   ได้รับบัตรส่งเสริมการลงทุนจาก BOI แล้ว

เหตุผลในการลงทุน

-   สายการผลิตสายที่หนึ่งปัจจุบันใช้กำลังการผลิตเกือบเต็มแล้ว
    และยังมีความต้องการกำลังการผลิตเพิ่มเพื่อสนองตลาดของธุรกิจนี้ที่ยังมีศักยภาพการเติบโต

-   เพิ่มประเภทผลิตภัณฑ์และเป็นการใช้ประโยชน์จากความรู้และประสบการณ์ที่ได้รับจากสาย
    การผลิตสายที่หนึ่ง

-   การลงทุนในผลิตภัณฑ์ที่มีมูลค่าเพิ่มจะช่วยเพิ่มพอร์ตผลิตภัณฑ์และขยายอัตรากำไร
    รวมทั้งช่วยกระจายผลิตภัณฑ์จากเดิมที่มีเพียงแผ่นฟิล์ม PET ที่เป็นสินค้าคอมมอดิตี้

-   เพิ่มความแข็งแกร่งให้กับกลยุทธ์ของโพลีเพล็กซ์ในการสร้างฐานการผลิตครบวงจร
    และเสริมสถานะของโพลีเพล็กซ์ในตลาดแผ่นฟิล์มเคลือบเงาด้วยความร้อน –
    โพลีเพล็กซ์คือผู้ผลิตครบวงจรรายเดียวในตลาดโลก

-   เป็นการใช้ประโยชน์จากโอกาสการเติบโตของตลาดสหรัฐอเมริกาและยุโรป
    ซึ่งผู้ผลิตในประเทศเหล่านั้นได้หันไปผลิตเพื่อสนองตลาดเฉพาะเจาะจง (niche)
    และผลิตภัณฑ์มูลค่าเพิ่ม

6.2 ค่าใช้จ่ายลงทุนอื่นๆ

ในความพยายามอย่างต่อเนื่องที่จะปรับปรุงประสิทธิภาพการผลิต ลดการสูญเสีย พัฒนาผลิตภัณฑ์
และยกระดับการควบคุมคุณภาพ
บริษัทและบริษัทย่อยในตุรกี/สหรัฐอเมริกาได้มีการวางแผนค่าใช้จ่ายลงทุนขนาดเล็ก/กลางหลายรายการโดยตั้งอยู่บนพื้นฐานของการวิเคราะห์เปรียบเทียบต้นทุนและผลประโยชน์ตอบแทน
(cost benefit analysis) แล้ว เงินลงทุนโดยรวมของโครงการเหล่านั้นในช่วง 12-15
เดือนข้างหน้าคาดว่าจะเท่ากับประมาณ 300-350 ล้านบาทซึ่งรวมถึงโครงการอนุรักษ์พลังงาน
นอกเหนือไปจากค่าประกันภัยตามปกติและค่าอุปกรณ์เบ็ดเตล็ดเพื่อการดูแลเครื่องจักร